PATVIRTINTA

 Trakų gimnazijos direktoriaus

 2019 m. rugsėjo 2 d. įsakymu Nr. V-116

**TRAKŲ GIMNAZIJOS**

**OLWEUS PROGRAMOS KOKYBĖS UŽTIKRINIMO SISTEMOS (OPKUS) PLANAS**

**2019 - 2020 METAI**

**MOKYKLOS MISIJA**

Vykdyti ikimokyklinio, priešmokyklinio ugdymo programas, teikti kokybišką pradinį, pagrindinį ir vidurinį išsilavinimą, bendraujant ir bendradarbiaujant su mokiniu ir jo šeima, padėti kiekvienam pagal jo gebėjimus ir poreikius pasiekti gerų rezultatų. Didelį dėmesį skirti dvasiniam, patriotiniam asmenybės ugdymui, pasirengimui gyventi savarankiškai ir mokytis visą gyvenimą. Tenkinti mokyklos bendruomenės poreikius, suteikti galimybę kiekvienam bendruomenės nariui naudotis mokyklos ištekliais ir informacija.

**MOKYKLOS VIZIJA**

Moderni, saugi, atvira kaitai, efektyviai dirbanti ugdymo įstaiga, turinti aukštos kvalifikacijos mokytojus ir aktyvią besimokančią bendruomenę, suteikianti mokiniams kokybišką išsilavinimą ir ugdanti kūrybišką asmenybę.

**MOKYKLOS FILOSOFIJA**

,,Mokyklos tikslas yra augimas, ir mūsų protas, ne taip kaip kūnas, gali augti, kol tik gyvensime.“

*Martinas Adleras*

**MOKYKLOS PRIORITETAI**

* Išlikti nuolat besimokančia organizacija, formuojančia pozityvų požiūrį į ugdymo (si) kaitą bei modernizavimą.
* Kelti bendruomenės kultūrą, gerinti mokyklos įvaizdį.

**MOKYKLOS VERTYBĖS**

* Kiekvienas bendruomenės narys: mokinys, mokytojas, tėvas (globėjas, rūpintojas) – vertybė.
* Mokinio ir mokytojo dialogas.
* Moderni, jauki, saugi, darbinga aplinka.
* Lyderiavimas bendruomenės labui.
* Pilietiškumas.
* Meilė, kuri ugdymą pagreitina dvigubai.
* Žinios, gebėjimai, įgūdžiai – per pažinimo džiaugsmą.
* Atvirumas, kaitai, ieškojimams, naujoms idėjoms.
* Savigarba bei pagarba kitiems.
* Atsakomybė už savo veiksmus.
* Teisingumas, darbštumas, sąžiningumas.
* Vidinė kultūra ir tolerancija.
* Bendravimo ir kalbos kultūra.
* Fizinis ir emocinis saugumas.
* Bendruomenės partnerystė.

Gimnazijoje ugdymo procesas vyksta viename pastate. Priešmokyklinio ir ikimokyklinio ugdymo grupės atskirtos ir įsikūrusios antrame aukšte. Pradinės klasės įsikūrusios pirmame aukšte, o 5-8 ir I-IV klasių mokomieji kabinetai yra pirmame, antrame ir trečiame aukštuose. Šalia gimnazijos yra dvi sporto aikštelės, daugiabučiai ir individualūs gyvenamieji namai. Gimnazijos teritorija neaptverta.

Įstaigoje organizuojami renginiai, akcijos, vykdomi projektai, kurių vienas iš tikslų yra skatinti mokinius tinkamai bendrauti, dirbti komandoje ir būti tolerantiškiems vienas kito atžvilgiu. Vykdyti įvairioms programoms, projektams gimnazijoje yra sudarytos geros sąlygos. Turime aktų, sporto sales, atnaujintą sporto aikštyną, kompiuterinę klasę, veikiantį internetinį ryšį. Visos mokytojų darbo vietos kompiuterizuotos. Gimnazija naudojasi elektroniniu dienynu, turi interneto svetainę, todėl yra galimybė aktualią informaciją greitai pateikti bendruomenei. Kiekvienais metais dalyvaujame akcijoje „Savaitė be patyčių", gauname padėkas.

Gimnazijoje veikia Vaiko gerovės komisija, kuri siekia teikti efektyvią ir sistemingą pagalbą. Organizuojamas ir koordinuojamas prevencinis darbas, atsižvelgiant į individualius ugdytinių poreikius, teikiama pagalba, kuriama vaikui saugi ir palanki ugdymosi aplinka, atliekamas mokinio specialiųjų ugdymosi poreikių įvertinimas.

Metodinės tarybos pagrindinis tikslas – siekti, kad pedagoginę bendruomenę sudarytų nuolat tobulėjantys, reflektuojantys ir rezultatyviai dirbantys profesionalūs pedagogai, diegiantys duomenų analize ir įsivertinimu grįstą švietimo kokybės kultūrą, suteikiantys mokiniams palankiausias galimybes atskleisti individualius gebėjimus bei tenkinti jų specialiuosius ugdymosi poreikius. Išskirtinis dėmesys skiriamas ne tik pamokos vadybai, bet ir mokyklos bendruomenės narių tarpusavio santykių bei savitos mokyklos kultūros puoselėjimui.

Kiekvienais metais vyksta metodinė savaitė: pedagogai aktyviai veda atviras pamokas panaudodami įvairius aktyvius ir interaktyvius mokymo metodus

 Gimnazijoje yra sudarytas ir direktoriaus patvirtintas smurto ir patyčių prevencijos ir intervencijos vykdymo tvarkos aprašas.

2013-2014 metais gimnazijoje buvo diegiama OLWEUS patyčių prevencijos programa.

**Gimnazijos įsipareigojimai OPPP**

 Trakų gimnazija dirba vadovaudamasi Lietuvos  Respublikos Švietimo įstatymu, ŠMM ministro rekomendacijomis dėl smurto artimoje aplinkoje atpažinimo kriterijų ir veiksmų, kilus įtarimui dėl galimo smurto artimoje aplinkoje, nuostatais, strateginiu ir metiniu veiklos planu, vidaus darbo tvarkos taisyklėmis ir kitais teisės aktais. Siekiant sumažinti patyčių mąstą gimnazijoje vadovaujamasi Lietuvos Respublikos Vaiko teisių apsaugos pagrindų įstatymu, Vaiko gerovės komisijos metiniu darbo planu,  Olweus programos standartu.

**Olweus programos standartas**

Gimnazija pradėjo diegti OPPP 2013 metais, o OPKUS pradėta įgyvendinti nuo 2018 metų rugsėjo mėnesio.

**Tikslas –** Laikantis Olweus programos standarto reikalavimų, gimnazijoje kurti saugią aplinką, pagrįstą gimnazijos bendruomenės narių bendravimo ir bendradarbiavimo kultūra ir abipusiu pasitikėjimu.

**Uždaviniai:**

1. Didesnį dėmesį skirti aptarnaujančio personalo įtraukimui į programos įgyvendinimą skatinant dalyvavimą MSG susirinkimuose.

2. Skatinti kolektyvo narius efektyviau taikyti „Nuobaudų kopėtėles“.

3. **Apie patyčių prevencijos programą informuoti tėvus, įtraukti į bendrą veiklą.**

4. Tobulinti OPKUS veiklą atsižvelgiant į MSG pasiūlymus ir praėjusių mokslo metų mokinių apklausos rezultatus.

**VEIKLOS TURINYS**

|  |  |  |  |  |
| --- | --- | --- | --- | --- |
| Eil. Nr. | Veiklos turinys | Data | Dokumentas | Atsakingas asmuo |
|  | Mokyklos personalo susirinkimo metu aptariami Olweus programos standarto reikalavimai, Olweus tyrimo rezultatai bei priimamas sprendimas dėl kokybės užtikrinimo sistemos diegimo. | 2019 m. rugpjūčio 29 d. | OPKUS Diegimo gimnazijoje trišalė sutartis (2018.03.12) sudaryta su SPPC ir OP instruktore | Koordinatorė Ilona Balkuvienė, OP instruktorė Jurgita Večerskienė, gimnazijos direktorius Marian Kuzborski, koordinatorė Ilona Balkuvienė, gimnazijos darbuotojai |
| 1. | OPKUS kokybės plano rengimas ir tvirtinimas | 2019 m. rugsėjo mėn. | Direktoriaus įsakymas.  | Koordinatorė Ilona Balkuvienė |
|  | Budėjimo gimnazijoje grafiko sudarymas ir koregavimas | Rugsėjo ir sausio mėn. | Direktoriaus įsakymas, budėjimo tvarkaraštis | Gimnazijos direktoriusMarian Kuzborski |
| 1. | Mokytojų ir aptarnaujančio personalo susirinkimai, skirti aptarti kokybės planą, tolimesnes veiklas, įgyvendinimą | 2019 m. rugsėjis mėn.ir 2020 m. gegužė | C4, C5,C1 | Gimnazijos direktorius Marian Kuzborski, koordinatorė Ilona Balkuvienė |
| 2. | 5 MSG susirinkimai | 2019 m. ir 2020 m. (kas antrą mėnesį) | R1 | MSG vadovės |
| 3. | Koordinacinio komiteto susirinkimai | 2019 m. ir 2020 m.  | Protokolai | Gimnazijos direktorius Marian Kuzborski,koordinatorė Ilona Balkuvienė |
| 4. | Mokymai naujiems programos nariams | 2019 m. spalis | R3 | Instruktorė Jurgita Večerskienė |
| 5. | Mokinių apklausa | 2019 m. lapkritis | C1 | Gimnazijos direktoriusMarian Kuzborski, koordinatorė Ilona Balkuvienė |
| 6. | Priežiūros mokykloje vykdymo grafiko koregavimas | 2019 m. rugsėjis ir 2020 m. sausis | C1 | Gimnazijos direktoriusMarian Kuzborski, koordinatorė Ilona Balkuvienė |
| 7. | Keturių taisyklių prieš patyčias reguliarus naudojimas | Visus mokslo metus | C2 | 1-8 ir I-IV gimnazijos klasių vadovės |
| 8. | 1-8 ir I-IV klasių valandėlės pagal OPPP modelį | Du kartus per mėnesį | R2 | 1-8 ir I-IV gimnazijos klasių vadovės |
| 9. | Mokinių savivaldos susirinkimai | 2019 m. spalis ir 2020 m. vasaris, gegužė | R4, C3 | Gimnazijos direktoriusMarian Kuzborski,koordinatorė Ilona Balkuvienė |
| 10. | Individualūs pokalbiai su mokiniais. | Visus mokslo metus | C2 | 1-8 ir I-IV gimnazijos klasių vadovės |
| 11. | Tėvų (globėjų, rūpintojų) informavimas apie OPKUS visuotiniame susirinkime | 2019 m. lapkritis | C1 | Gimnazijos direktoriusMarian Kuzborski, koordinatorė Ilona Balkuvienė |
| 12. | Tėvų (globėjų, rūpintojų) švietimas patyčių prevencijos klausimais 1-8 ir I-IV gimnazijos klasių susirinkimuose | 2 kartus per mokslo metus: 2019 m. rugsėjis-spalis ir 2020 m. vasario-gegužės mėn. (pagal gimnazijos veiklos planą) | C2 | 1-8 ir I-IV gimnazijos klasių vadovėskoordinatorė Ilona Balkuvienė |
| 14. | Priminimas mokytojams ir aptarnaujančiam personalui apie P1 procedūras | 2019 m. rugsėjis | P1C1 | Gimnazijos direktoriusMarian Kuzborski,Visi mokytojai, aptarnaujančio personalo darbuotojai,koordinatorė Ilona Balkuvienė |
| 15. | Nukrypimų fiksavimas ir trūkumų pašalinimas | Užfiksavus nukrypimą | A1/A2 | Gimnazijos direktoriusMarian Kuzborski,Gimnazijos darbuotojai pastebėję nukrypimą,koordinatorė Ilona Balkuvienė |